text: Kampen om den lille ring
  01 juli 2012 kl. 12.38
  Hele 335 ryttere kæmper denne weekend ved ringriderfesten i Aabenraa.
  Der er masser af fest og ballade i Aabenraa i denne weekend. Der er tattoo og ølfest, men den store årlige fest er nok mest kendt for ringrider konkurrencen.
  335 ryttere red søndag formiddag i parade gennem Aabenraa og endte lidt over middag på ringriderpladsen.
  De skulle alle deltage i konkurrencen og den er hård i år. Lørdag lykkedes det hele 35 ryttere at få samtlige ringe ned.
  Den store fest slutter først mandag med en frokost i det store telt.
  